Pɛl 24
1
/Cu go̱r ni ji̱ la̱a̱t jiäkni,
kä cu te kɛɛl kɛ kɛ.
2
Kɛ ɣöö caar kɛn ni ko̱r,
kä lat kɛn ni mi la kac.
3
Kɛ ɣöö la̱tkɛ ciëŋ kɛ pɛl,
yiathkɛ jɛ piny
kɛ tiit lɔaac.
4
Kɛ pɛl la thiäŋ duel kɛ ŋɔak
ti gɔw
amäni ria̱ŋ mi gɔaa.
5
Kä ram mi pɛl pɛl gueth ni jɛn
kä ram mi bum.
Kä ram mi tekɛ tiit lɔaac
gɔaa ni jɛn
kä ram mi bumbum.
6
Kɛ pɛl lätni ca̱a̱p ko̱o̱r,
mi ŋuan nɛy ti luëëk
bi naath joc.
7
Kä pɛl di̱tdɛ ɛlɔ̱ŋ kɛ ram
mi dɔ̱a̱r.
thilɛ mi derɛ lat mi latkɛ
ŋɔak rɛy dolä.
8
Kä ram caar ni ti jiäk,
ba cɔli gua̱n läätdä jiäkni.
9
Kä laat dɔ̱ɔ̱rä ɛ duer,
kä lo̱k naath ji̱ leeŋä.
10
Kä mi ci nyuään kɛ cäŋ rikä,
thilɛ ji̱ buɔ̱m.
11
Luäk nɛy tin buath kɛ li̱th,
kä gaŋ nɛy tin dëë ŋuɔ̱t.
12
Kä /cu wee i̱, “Thilɛ mi ŋa̱c kɔ
kɛ kui̱ kä nɛmɛ,”
a /ca ku ŋa̱c ɛ ram in guic
lo̱c nath?
Kä /ca jɛ ŋäc ɛ ram in
tiit yiëëdu?
Kä /cɛ ram ɔ bi cuɔ̱l
min cɛ la̱t?
13
Cam tuaar gatdä kɛ ɣöö comɛ,
thi̱i̱k tuar bɛ liɛm thokdu.
14
Kä ŋäc ni jɛ bä pɛl
bɛ cuɔm kɛ yiëëdu,
mi wi̱i̱ jɛ wä jek,
bi tekɛ ŋa̱th kɛ nhiam,
kä min ŋääthi /cɛ bi bath.
15
/Cu dhɔr raam mi gua̱n cuŋni
mak ce̱tkɛ cuer,
/cu dhɔr in cieŋɛ thi̱n pɛc.
16
Kɛ ɣöö gua̱n cuŋni cäŋ
cɛ tɛɛth ni kä bärɔw
bɛ rɔ nyɔk kɛ jiëc,
kä ji̱ dueeri bi riɛk kɛ däk.
17
A lɔcdu /ci tɛth mi te gua̱n
tɛ̈ru kɛ riɛk,
ɛ lɔcdu /ci gɔaa guäth
in cucɛ.
18
Bi Kuoth Nhial ji̱ nɛn,
a bɛ duäcdɛ cu päl.
19
A lɔcdu /ci jiäk kɛ ji̱ dueeri,
kä /cu tekɛ tiɛɛl kɛ kɛ.
20
Kɛ ɣöö thilɛ kɛ ŋu kɛ nhiam,
bi lɛmbäriɛn li̱w.
21
Gatdä luthni Kuoth Nhial
kɛnɛ kuäär,
kä /cu tekɛ ram mi
/ci bi luɔ̱th.
22
Bi da̱k ben kä kɛn da̱ŋ rɛw,
kä thilɛ ram mi ŋäc da̱k
in bi ben kä kɛ.
Ruaacni nɛɛni ti pɛl tin kɔ̱ŋ
23
Ti̱ti̱ bä kɛ ruaacni nɛɛni tin pɛl.
Gɔy waŋ rɛy luɔ̱k jiäkɛ.
24
Kä ram wä gua̱n dui̱rä jiök i̱,
“Ti̱i̱ kɛ cuɔ̱ɔ̱ŋ,”
ba jɛ lam, kä ba lo̱k
ɛ nɛy diaal.
25
Kä nɛy tin ba la̱r duerɛ
ba kɛ nhɔk,
kä bi kɛ puɔ̱th mi gɔaa jek.
26
Kä luɔc ruac luthä,
ɛ nyuuth mi gɔaa.
27
Thuk lätku raar kɛ nhiam,
pur kaakdu, kɛ kɔrɛ bi
duel kulɛ la̱t.
28
/Cu gua̱n thieekädu gɔny kɛ kac,
kä /cu kac lat.
29
Kä /cu wee i̱, “Ɣän bä raan
lät kä min cɛ lät kä ɣä.
Ɣän bä cuɔ̱l min cɛ lät
kä ɣä.”
30
Ɣän cä rët kɛ kak raam
mi puɔ̱ny duaal
kɛnɛ kak wal kɛ kui̱ kɔaŋ
raam mi thilɛ mi ŋäc ɛ,
31
jɛn cɛ thia̱a̱ŋ kɛ kuiy.
Kä te jil bɛɛl ni piny.
Kä ci pänydɛ tɛɛth.
32
Kä ɣän cua̱ jɛ car,
kä min cä guic,
cua̱ duɔ̱ɔ̱r ŋa̱c thi̱n.
33
Te ni̱en mi tɔt kɛnɛ
thil la̱t thi̱n,
34
can bɛ ben kä ji̱ ce̱tkɛ
kueel mi ci rɔ rialikä.
